Tööandjale teadmiseks Tööandja peaks teadma, et ainult registreerimistõendit omaval spetsialistil on õigus töötervishoiuteenust osutada. Seega tuleb enne kokkulepet riskianalüüsi läbiviimiseks või töökeskkonnaalaseks nõustamiseks  veenduda, et konkreetne spetsialist või ettevõte omab  registreerimistõendit. Tõendi võib olla väljastanud kas Töötervishoiu Keskus (likvideeritud alates 15.08.2004) Tervishoiuamet (likvideeritud alates 01.01.2010) või Terviseamet.  Tööandjal on lihtne teenuse pakkuja ametlikku staatust kontrollida. Terviseameti kodulehel on loetletud registrisse kantud töötervishoiuteenuse osutajad. Infot saab ka Terviseameti töötervishoiu büroo telefonidele helistades.